«Եվ մենք պետք է ամեն ինչ անենք այդ գործիքից արդյունավետ օգտվելու համար։ Բայց ինքներդ եք հասկանում, սիրելի հայրենակիցներ, որ հիմա շատերը, ովքեր հասկանում են, որ իրենց ժամերը հաշված են, որ իրենց տեղը բանտում է, որ իրենք պատասխան են տալու ժողովրդի առաջ, սկսել են իրենք իրենց ներկայացնել որպես քաղաքական հալածյալներ, որպես քաղաքական հետապնդումների զոհ։ Որևէ մեկը չի՞ հարցնում՝ բա որ քաղաքական հետապնդումների զոհ եք, ինչպե՞ս եք հիմա գտնվում ազատության մեջ։ Թե՞ ձեզ թվում է մենք ձևերը չգիտենք՝ դատավորներին զանգելու, հաթաթա տալու․․․ Բայց մենք հրաժարվել ենք այդ պրակտիկայից․․․ Բայց դա չի նշանակում, որ որևէ մեկին թույլ ենք տալու խուսափելու պատասխանատվությունից։ Ուզում եմ հստակ ընդգծել՝ բացառում եմ, որ որևէ մեկը կխուսափի Մարտի 1-ին տասը քաղաքացիներին սպանելու և Հայաստանի Հանրապետությունում պետական հեղաշրջում իրականացնելու պատասխանատվությունից։ Չի կարող լինել այդպիսի բան։ Չի կարող լինել այդպիսի բան… Եվ խնդրում եմ՝ դուք ասեք, որ թույլ չեք տա, որ որևէ ոճրագործ, Հայաստանի Հանրապետության քաղաքացու արյունը հեղած որևէ մարդասպան խուսափի պատասխանատվությունից։ Նստելու եք բոլոր մարդասպաններով։ Նստելու եք։ Եվ ես սա լիազոր եմ հայտարարել Հայաստանի Հանրապետության ժողովրդի, Հայաստանի Հանրապետության քաղաքացիների անունից», ֊ հայտարարել է Նիկոլ Փաշինյանը։